Öbbe 80 % vo de Iiwohner vo Katar si Usländer. 34 % si vo indischer und pakistanischer, 16 % iranischer und 5 % von enandere Abstammig. 45 % vo de Iiwohner schdamme us andere arabische Länder. S Bevölkerigswaggstum isch zwüsche 1994 und 2004 4,2 % gsi. Der Adeil vo dene under 15 isch 2004 22,3 % gsi. Im gliiche Johr hai 92 % vo de Iiwohner in Schdedt gläbt. D Läbenserwartig isch 74 Johr. 77 % vo de Iiwohner ghöre zum sunnitische Islam, drunder au Wahabite. Dr sunnitisch Islam isch d Schdaatsreligion. Under de Usländer herrsche d Schiite vor; wiiter het s ä groossi Zahl vo Hindus und 70.000 Chrischde.[1] D Amtsschbrooch isch Arabisch, Handelsschbrooche si Persisch und Änglisch. Au Urdu und anderi indoarischi Schbrooche wärde gschwätzt.